Izvor: PIXSELL/Duško Jaramaz, Hrvoje Jelavic

U more između Zablaća i Zlarina danas oko 11 sati pao je helikopter, potvrdili su u šibenskoj policiji. Iz MORH-a je objavljeno da je riječ o vojnom helikopteru. Pilot je poginuo, a potraga za drugim pilotom je u tijeku.

TIJEK DOGAĐAJA IZ MINUTE U MINUTU

17:03 Sućut zbog pogibije pilota izrazila je i predsjednica Kolinda Grabar-Kitarović. "Izražavam svoju duboku i najiskreniju sućut obitelji poginulog pilota Oružanih snaga. Iako znam da ne postoje riječi koje bi ublažile vašu bol, znajte da sam u mislima i molitvi uza vas.", stoji u izrazu sućuti predsjednice Grabar-Kitarović.

Izražavam svoju duboku i najiskreniju sućut obitelji poginulog pilota@MORH_OSRH. Iako znam da ne postoje riječi koje bi ublažile vašu bol, znajte da sam u mislima i molitvi uza vas. — Kolinda GK (@KolindaGK)January 27, 2020

16:45 Trenutno je na moru između Zablaća i Zlarina sedam brodova koji traže drugog člana posade helikoptera. Tu su policija, vatrogasci, Obalna straža, SAR, a helikopter i dalje kruži mjestom nesreće, javljaju s terena reporteri ŠibenikIN-a.

Kako neslužbeno doznaje Šibenik IN, ribari koji su prvi došli do stradalog pilota potpisali su nakon nesreće da neće s nikakvim podacima izlaziti u javnost.

16:10 Sućut obitelji poginulog pilota uputio je i premijer Andrej Plenković. "U ime vlade i svoje osobno izražavam najdublju sućut obitelji poginulog pilota. U tijeku je intenzivna potraga za drugim pilotom. Naše su misli s njihovim obiteljima. Ministar Krstičević oformio je stručno povjerenstvo koje će utvrditi okolnosti ove tragične nesreće", stoji u premijerovim izrazima sućuti.

U ime@VladaRHi svoje osobno izražavam najdublju sućut obitelji poginulog pilota@MORH_OSRH. U tijeku je intenzivna potraga za drugim pilotom. Naše su misli s njihovim obiteljima. Ministar Krstičević oformio je stručno povjerenstvo koje će utvrditi okolnosti ove tragične nesreće — Andrej Plenković (@AndrejPlenkovic)January 27, 2020

15:10 Izabrani predsjednik RH Zoran Milanović se putem Facebooka oglasio oko pada helikoptera u Zlarinu. Izrazio je najdublju sućut obitelji poginulog pilota. Priopćenje izabranog predsjednika prenosimo u cijelosti.

"Izražavam najdublju sućut obitelji pilota Hrvatskog ratnog zrakoplovstva poginulog u padu helikoptera u Zlarinskom kanalu.

Siguran sam kako će svi uključeni u akciju traganja i spašavanja učiniti sve kako bi što prije utvrdili sudbinu drugog pilota."

14:39 Započela je pressica za medije Ministarstva obrane Republike Hrvatske.

Ministar obrane Krstičević izrazio je sućut obitelji poginulog pilota te je rekao kako su već bili kod obitelji poginulog.

"Tijekom letačke aktivnosti na prostoru Zablaća i Zlarina u more je za sad iz neutvrđenog razloga došlo do pada vojnog helikoptera s dva člana posade. Odmah su poduzete sve mjere u cilju njihova pronalaska i spašavaja. Jedan pilot je pronađen i nažalost preminuo, u tijeku je intenzivna potraga za drugim.

Sukladno Pravilniku o zrakoplovnim nesrećama formirao sam povjerenstvo na čelu s slavnim vojnim zrakoplovnim istražiteljem kako bi utvrdili sve okolnosti nesreće. Sa svime sam upoznao Predsjednicu Grabar Kitarović i premijera Plenkovića, a kao što sam već rekao, časnici su su obiteljima pilota kako bi im pružili svu podršku. Nakon konferencije obiteljima ću otići i ja", kazao je ministar obrane.

Načelnik Glavnog stožera OS RH general zbora MirkoŠundov kazao je kako se traga za drugim pilotom te također izrazio sućut obitelji poginulog.

"Izražavam sućut obiteljima, izgubiti dva čovjeka je uvijek teško, ovo je bila jedna obična aktivnost za državne vježbovne aktivnosti. Ponosan sam na sve aktivnosti koje su piloti Kiowe do sada pokazali, bili su uspješni", kazao je Šundov.

"Nakon dojave zapovjeđena je obustava leta svih hekiloptera leta Kiowa dok se ne utvrde sve okolnosti. Po dojavi o padu pokrenuli smo sve mehanizme za traganje i spašavanje u suradnji s MORH-om. Tamo je brod Hrvatske ratne mornarice s medicinskim timom, brodica zapovjedništva specijalnih snaga, traga se za drugim pilotom", kazao je i dodao:

"Ustrojili smo psihološki tim za potporu pilotoma koji su sudjelovali u zajedničkom letu."

Više čitajte OVDJE.

13.55 MORH je potvrdio da je poginuo pilot. Za drugim se članom posade traga. Priopćenje MORH-a prenosimo u cijelosti.

"Ministarstvo obrane i Hrvatska vojska duboko su potreseni zbog nemilog događaja i izražavaju sućut obitelji preminulog pripadnika HRZ-a.

Jedan pripadnik Hrvatskog ratnog zrakoplovstva, član posade helikoptera Kiowa Warrior poginuo je u padu helikoptera Kiowa Warrior u more u Zlarinskom kanalu ispred mjesta Zablaće.

U helikopteru Kiowa Warrior bila su dva člana posade.

Za drugim članom posade pokrenuta je intenzivna akcija traganja i spašavanja u koju su uključeni helikopter Hrvatskog ratnog zrakoplovstva i Obalna straža Hrvatske ratne mornarice kao i operativne službe Ministarstva unutarnjih poslova te spasilački brod iz sastava Lučke kapetanije Šibenik.

Ministarstvo obrane, Hrvatska vojska i Hrvatsko ratno zrakoplovstvo duboko su potreseni zbog nemilog događaja i izražavaju sućut obitelji preminulog pripadnika Hrvatskog ratnog zrakoplovstva", navodi se u priopćenju MORH-a.

13:44 Na pad helikoptera reagirala je i predsjednica Kolinda Grabar-Kitarović. Iz Ureda predsjednice RH poslali su priopćenje koje prenosimo u cijelosti:

"S dubokom zabrinutošću primila sam vijest o današnjem padu vojnog helikoptera kod otoka Zlarina. Dok iščekujemo cjelovite obavijesti o sudbini dvojice članova posade, u molitvama i mislima smo uz njihove obitelji.

Sigurnost naših zrakoplovnih posada jest prvi prioritet te očekujem temeljitu istragu o uzrocima nesreće", navodi se u priopćenju iz Ureda predsjednice RH.

13:40 Kako piše ŠibenikIN na rivi u Zablaću u tijeku je izvlačenje dijelova vojnog helikoptera koji su se od njega odbili pri padu.

Čitavo područje pada helikoptera u more je ograđeno kako mu ne bi mogli pristupiti drugi brodovi, a od zablaćkih ribara ŠibenikIN doznaje da je dubina na tom području oko 60 metara.

13:30 Kod Zlarina pao je vojni helikopter. Pogledajte VIDEO.

Izvor: PIXSELL

13:10 Kako doznaje ŠibenikIN od zapovjednika Javne vatrogasne postrojbe Šibenik Volimira Miloševića, na teren su poslana dva pripadnika ronilačkog tima te postrojbe sa svom potrebnom opremom za zaron, ali za njihovom intervencijom nije bilo potrebe.

Na mjesto nesreće isplovila su tri broda - SAR, policijski i vatrogasni. U zraku je helikopter, a jedan transportni s upaljenim motorima čeka na zablaćkom igralištu. Sve službe su na terenu, kao i vojska.

Na rivu u Zablaću gdje je ranije izvučeno tijelo jednog člana posade helikoptera, u međuvremenu su stigli i forenzičari.

12:45 Akcija traganja i spašavanja posade vojnog helikoptera kiowe, koji pao u more između Zablaća i Zlarina, je u tijeku, potvrđeno je u šibenskoj policiji.

12:30 Kako javljaju reporteri portala Šibenik IN s terena, u moru je pronađeno mrtvo tijelo jedne osobe. Spasioci su ga oko podne izvukli iz mora u Zablaću. Službene informacije o tome još nema.

12:20 U vojarni “Pukovnik Mirko Vukušić” u Zemuniku u ponedjeljak, 27. siječnja 2020. godine u 14,30 sati održat će se konferencija za medije povodom pada helikoptera Kiowa Warrior OH-58D. Prema Zemuniku su se uputili potpredsjednik Vlade i ministar obrane Damir Krstičević , načelnik Glavnog stožera OS RH general zbora Mirko Šundov i zapovjednik Hrvatskog ratnog zrakoplovstva brigadni general Michael Križanec.



11:48 "U području otoka Zlarina i Zlaća došlo je do pada helikoptera Kiowe OH-58 D tijekom trenažnog leta koji je započeo u ponedjeljka 27. siječnja 2020. u 10,30 sati. Poduzete su sve mjere i radnje u cilju pronalaska i spašavanja posade.", priopćili su.

Izvor: Hrvoje Jelavic / PIXSELL

11:40 "Zasad ne znamo koliko je ljudi bilo u helikopteru. Sve okolnosti ćemo utvrditi dolaskom na mjesto događaja", doznajemo u šibenskoj policiji.

Izvor: Hrvoje Jelavic / PIXSELL

11:34 "Obavještavamo vas da je u Operativnom dežurstvu policije Policijske uprave u 11.06 sati zaprimljena dojava da je između Zablaća i Zlarina u more pao helikopter.

Odmah po dojavi na mjesto događaja su upućena su dva broda Postaje pomorske policije uz policijske službenike ostalih policijskih postaja, a o ovom događaju su obavještene i sve druge službe, Lučka kapetanija, hitna služba, vatrogasci i sve druge nadležne službe.

Nakon dolaska na mjesto događaja o svim poduzetim mjerama i radnjama ćemo blagovremeno obavijestiti javnost", objavila je policija.

Izvor: N1

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.